Выяўлены труп без прыкмет гвалтоўнай смерці. 4 красавіка ў в. Ясень пры правядзенні земляных работ знойдзены снарад часоў вайны. Праводзіцца праверка па 2 фактах звароту ў ЦРБ нецвярозых грамадзян з траўмамі, у тым ліку нажавымі, атрыманымі ў ходзе сварак. Каля 2 гадзін ночы 8 красавіка ў райаддзел міліцыі паступіла паведамленне ад пенсіянеркі, якая заўважыла, што ў доме па вул. Бабруйскай хтосьці ходзіць з ліхтарыкам. Нарадам Департамента аховы ў двары дома затрыманы двое мужчын, у якіх была канфіскавана выкрадзеная маёмасць. У ходзе СКМ “Арсенал” грамадзянамі добраахвотна выдадзена 3 адзінкі зброі і 28 патронаў, супрацоўнікамі выяўлена і канфіскавана 2 адзінкі зброі, ануляваны дазвол на захоўванне і нашэнне зброі, адзін грамадзянін прыцягнуты да адміністрацыйнай адказнасці.